۱۴۴۶-۲-۱۶ تاریخ نشر شوی خبرونه پروان افغانی سرې میاشتې د تېرې یوې میاشتې په لړ کې د پروان ولایت په اړوندو سیمو کې ۶۸۲۲ وګړو ته روغتیایی خدمات وړاندې کړی. په یاده موده کې یې ۲۶۶۹ تنو ته د کتنې ترڅنګ د اړتیا وړ درمل ورکړی، د ۲۱۸ تنو ټپیانو پانسمان، ۵۹۲ مېرمنو او ماشومانو ته د بیلا بیلو ناروغیو د مخنیوی په برخه کې د واکسینونو تطبیق، ۲۲۱۰ کسانو ته د روغتیا ساتنې په تړاو اړینې مشورې، ۴۷۷ مېرمنو ته د زیږون په برخه کې خدمات، ۴۴۶ خوارځواکو ماشومانو ته د خوارځواکۍ اړوند خوراکی توکی او ۲۱۰ تنو مېرمنو ته د کورنی تنظیم د چمتووالی په برخه کې لازمې مشورې هم ورکړې دی. فاریاب نن سه شنبه د صفر د میاشتې پر ۱۶مه، د افغانی سرې میاشتې له لوری د فاریاب ولایت په پښتون کوټ ولسوالۍ کې له یوه ناروغ او بې وزله ماشوم سره ۱۲۰۰۰ افغانۍ نغدی مرسته ترسره شوه. مرکزی ریاست د افغانی سرې میاشتې سرپرست عمومی رئیس ښاغلی شـ.ـیـ.ـخ الحـ.ـ.ـدیث شـ.ـ.ـهـاب الـ.ـ.ـدین دلاور او د نوموړی مرستیال ښاغلی الحـ.ـ.ـافـ.ـ.ـظ عـ.ـ.ـزیز الرحـ.ـ.ـمن نن د صفرالمظفر د میاشتې پر ۱۶مه، په خپل کاری دفتر کې په افغانستان کې د اوچا له مسئول ښاغلی ینز اپرمن او د یوناما د بشری مرستو د همغږۍ له مرستیال ښاغلی اندریکاراټواټه سره وکتل . ناسته کې د افغانی سرې میاشتې سرپرست عمومی رئیس د نوموړو په راتګ خوښی وښوده او د هغوی له تېرو مرستو د مننې ترڅنګ یې، افغانستان کې د یادو بنسټونو موجودیت اړین وباله او له دوی څخه یې په بېلابېلو برخو کې د لا ډېرو همکاریو غوښتنه وکړه، نوموړی د افغانی سرې میاشتې د بشرپالو خدماتو په تړاو مقابل لوری ته بشپړ معلومات هم وړاندې کړل. ورپسې په افغانستان کې د اوچا د ادارې مسئول او د یوناما د بشری مرستو د همغږۍ مرستیال د افغانی سرې میاشتې سرپرست عمومی رئیس ته د نوی ورسپارل شوی مسؤلیت مبارکی وویله او دې خیریه ملی ټولنې سره یې د پېښځپلو، راستنو شویو کډوالو او داخلی بې ځایه شویو کورنیو د لاسنیوی په برخه کې د همکاریو سربېره په بشری برخو کې د مرستو ژمنه وکړه. مرکزی ریاست نن د صفر المظفر د میاشتې پر ۱۶مه، د افغانی سرې میاشتې د مشرتابه په شتون کې (هلمند، فراه، فاریاب) ولایتونو کې د بې سرپرستو کورنیو د ځان بسیاینې په موخه د ۱۵۰ رأسه شیدې ورکوونکو غواګانو د پېرلو او چمتو کولو قرارداد د یوې شفافې داوطلبۍ له لارې ګټونکی شرکت ته ورکړ شو. یادې داوطلبۍ کې څلورو شرکتونو ګډون درلود؛ چې له ډلې یې د ولی اسحاقزی په نوم د مالدارۍ سوداګریز شرکت د کم قېمت وړاندې کولو او داوطلبۍ کې د ټاکل شوو شرایطو په پوره کولو سره ګټونکی شرکت اعلان شو.